cyanic-selkie/wikianc huggingface dataset:
AŞPA-nın 2085 saylı qətnaməsi
Sonrakı hadisələr
250px|thumb|right|Sərsəng su anbarı (2019) Hələ qətnamə qəbul edilməzdən dörd gün əvvəl ATƏT-in Minsk qrupunun həmsədrləri mətbuata açıqlama verərək qrupun "danışıqlar üçün yeganə qəbul olunmuş format olaraq qaldığını" vurğulamış və AŞPA üzvlərini qrupun "mandatına xələl gətirə biləcək addımlar atmamağa" çağırmışdı. Qətnamənin qəbul edilməsinə baxmayaraq, Ermənistan hökuməti bu sənədi təbliğat hiyləsi kimi pisləyir və təkidlə su anbarının beynəlxalq standartlara cavab verdiyini qeyd edir. 2018-ci ildə isə Ermənistan mətbuatı Sərsəng su anbarında yeni kanalın çəkilməsi üçün 100 milyon dollar dəyərində xarici investisiya yatırılması xəbərini yayır. ICESCO Ermənistanın Azərbaycanın digər ərazilərində daşqın və quraqlığa səbəb ola biləcək bu addımını pisləyir və müvafiq hərəkətləri "Azərbaycanın təbii sərvətlərinin talan edilməsi" kimi qiymətləndirir.
İkinci Qarabağ müharibəsi zamanı 3 oktyabr 2020-ci ildə Azərbaycan ordusu Suqovuşan su anbarını işğaldan azad edir. Sərsəng su anbarı isə bu müharibəni yekunlaşdıran 9 noyabr 2020-ci il tarixli üçtərəfli atəşkəs bəyanatından sonra Rusiya sülhməramlılarının müvəqqəti nəzarətinə keçir. 2022-ci ilin yayında Qisas əməliyyatı nəticəsində Azərbaycan tərəfi Buzluq dağını azad etməklə Sərsəng SES-ə vizual nəzarət etmək imkanı əldə edir. Bu əməliyyatdan bir neçə həftə sonra, avqustun 23-də Azərbaycan Meliorasiya və Su Təsərrüfatı ASC-nin nümayəndələri anbarın erməni istismarçıları ilə birlikdə qarşılıqlı razılıq əsasında su anbarına baxış keçirib su bölgüsünün aparılmasını və anbarın alt suvarma ərazisində olan rayonlara su verilməsinin bərpasını müzakirə edirlər. Görüş konstruktiv şəraitdə baş tutsa da, həmin ilin dekabrında Azərbaycanın "Ecofront" ictimai təşkilatı Turağayçayın yuxarı bolsulu axarında ermənilər tərəfindən 3 sutoplayıcı qurğunun quraşdırılması və nəticədə Suqovuşan su anbarına birbaşa axmalı olan bu çayın məcrasının Sərsəngə yönəldilməsi və Suqovuşanda suyun həcminin azaldılması barədə məlumat yayır. Növbəti il Azərbaycan Xarici İşlər Nazirliyinin yaydığı məlumatda qeyd olunur ki, Qarabağ ərazisində işğal zamanı Ermənistan icazəsiz ən azı 37 əlavə su elektrik qurğusu tikib. Bunu əsas gətirən Azərbaycan 2023-cü il fevralın 27-də uyğun olaraq, Ermənistana qarşı beynəlxalq arbitraj prosesi başladır. Arbitraj bildirişində 1991-ci ildən 2020-ci ilə qədərki qanunsuz işğal dövründə Azərbaycanın enerji resursları, o cümlədən Sərsəng SES üzərində suveren hüquqlarını pozduğuna görə Ermənistandan maliyyə təzminatı tələb edilir.
Kosava qəsri
Kosava qəsri — Kosovo, Belarusiyada yerləşən dağılmış neo-qotik qəsr-saray. Əmlak 1821-ci ildə qraf Voytsex Puslovski tərəfindən satın alınmışdır. Voytsex Puslovskidən sonra mülk onun oğlu Vandalin tərəfindən miras qaldı. Tadeusz Kosciuszko bir malikanədə anadan olmuşdur. Qəsrin memarı Franciszek Jaschold idi. Saray 19-cu əsrin sonlarında Vladislav Markoni tərəfindən yenidən qurulmuşdur. 1863-cü ildə Polşa Yanvar üsyanının məğlubiyyətindən sonra mülk Trubetskoy ailəsinə və digər rus aristokratlarına keçdi. Birinci və İkinci Dünya Müharibələri zamanı bura ciddi ziyan dəyib. Hazırda qəsrdə bərpa işləri gedir.
Lankasterli Filippa
Uşaqlıq illəri
Filipa 31 mart 1360-cı ildə Lankaster hersoqu Gentli Con və Lankasterli Blanşın ən böyük qızı olaraq Lester qalasında dünyaya gəldi. Uşaqlıq illəri bacısı Elizabet və qardaşı Henriylə birlikdə ailəsinə aid müxtəlif mülklərdə keçən Filipanın anası 1368-ci ildə vəfat etdi. Atası Gentli Con 1371-ci ildə Kastilya kralı Pyotrun qızı Konstansa ilə evləndi ancaq o da, 1394-cü ildə vəfat etdi. İkinci xanımının ardından Gentli Con keçmiş məşuqəsi və Filipanın dayəsi olan Ketrin Svinfordla rəsmi nikah bağladı. Filipa, digər bacı və qardaşları ilə birlikdə ögey analarının himayəsinə girdi və Ketrin Svinfordun səyləriylə mükəmməl təhsil aldı.
Evliliyi
Filipa Portuqaliya kralı I Conla evlənərək Portuqaliyanın konsort-kraliçası oldu. Bu evlilik Fransa-Kastiliya birliyinə qarşı İngiltərə-Portuqaliya ittifaqında atılan son addım idi. Cütlük 2 fevral 1387-ci ildə Porto kafedralında kilsə tərəfindən müqəddəs elan edildi və cütlüyün toy mərasimi 14 fevralda baş tutdu. Cütlüyün nikahı kral sarayında 15 gün boyunca dəbdəbəli şəkildə qeyd olundu. İlk başda 27 yaşlı Filipanın artıq ana olmaqla bağlı probleminin olması düşünülsə də, Filipanın bu evlilikdən 6-sı yetkinlik yaşına çatan 9 övladı dünyaya gəldi.
Ənənəyə əsasən cütlük bir-birini rəsmi nikahdan 12 gün sonra gördü. Filipanın saraya gəlişi olduqca səs-küylü oldu. Belə ki, o saraya gələndə kralın uzun müddətdir münasibət saxladığı İnes Peres adlı məşuqəsi və ondan dünyaya gələn 2 övladı vardı. Bunlardan Afonso 10 yaşında, Beatris isə 5 yaşında idi. Filipa uşaqları öz himayəsinə aldı və kral sarayında böyümələrinə icazə verdi. Ancaq kralın məşuqəsi dərhal saraydan qovuldu və daha sonra Filipanın əmriylə monastrda rahibə olaraq yaşamağa məcbur edildi.
Portuqaliya kralı ilə olan evliliyi Filipanın atası ilə Portuqaliya taxt-tacı arasında yeni bir ittifaqın qurulmasını hədəfləyirdi. Belə ki, Gentli Conun Kastilyalı Konstansa ilə olan ikinci evliliyindən Ketrin adlı bir qızı vardı və bu vasitəsilə Kastiliya krallığında taxt iddiası yaranmışdı. Bu halda I Con gələcək "qonşu"su ilə yaxın münasibət saxlamaq niyyətində idi. Bu səbəblə 1386-cı ildə Vindzor sarayında tərəflər arasında yeni bir ittifaq sənədi imzalandı. Bu uzunmüddətli ittifaq Napaleon dönəmi və II Dünya Müharibəsi illərinə qədər qüvvədə qaldı.
Filipa 55 yaşında ikən vəba xəstəliyinə tutuldu və bu səbəblə Lissabondan sahil şəhəri olan Sakavemə daşındı. Hər 3 oğlunu da yanına çağıran Filipa onlara nəsihət etdikdən sonra hər birinə qiymətli daş-qaşla bəzəli qılınc hədiyyə etdi. Bunun siyasi evlilik olmasına baxmayaraq I Con xanımını çox sevirdi və onun xəstəliyi boyunca yanından ayrılmadı. Filipa 19 iyul 1415-ci ildə Sakavemdə vəfat etdi.
UNESCO-nun Gilyermo Kano adına Dünya Mətbuat Azadlığı Mükafatı
Mükafat hər il mayın 3-də, Ümumdünya Mətbuat Azadlığı Günündə təqdim olunur. Laureat 45 000 ABŞ dolları məbləğində pul və xatirə hədiyyəsi alır.
Laureatları 17 nəfərdən ibarət müstəqil beynəlxalq jüri müəyyən edir. Jürinin tərkibinə media sahəsində beynəlxalq səviyyədə tanınmış peşəkarlar daxildir.
Mükafatın laureatları
Mənbə:
Qabor Andreanski
Qabor Andreanski — Macarıstan botaniki.
Elmi fəaliyyəti
Qabor Andreanski toxumlu bitkilər və fosillər üzrə ixtisaslaşmışdır.
İranabad (Pərsabad)
İranabad — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 2,227 nəfər yaşayır (478 ailə).
Qadın sidik kanalı
Qadın sidik kanalı — qadın orqanizmində sidiyi xaric etmək funksiyası yerinə yetirən sadə quruluşa malik borulu orqan.
Quruluşu
Qadın sidik kanalının uzunluğu 2.5–4 sm, diametri 8–12 mm-dir. Qadın sidik kanalının daxili dəliyi sidiklikdən başlayır, xarici dəliyi  uşaqlıq yolu dəhlizinə açılır. Sidik kanalının selikli və əzələ qişaları vardır. Kanalın selikli qişasında boylama büküşlər və vəzilər yerləşir. Onun arxa divarındakı boylama büküş daraq şəklindədir və sidik kanalı darağı adlanır. Əzələ qişası daxili boylama və xarici dairəvi qatlardan ibarətdir. Dairəvi qat daxili dəlik nahiyəsində sidikliyin əzələsinə bitişir. Sidik kanalının daxili dəliyi sidikliyin həlqəvi əzələ qatından əmələ gəlmiş büzücü əzələ ilə əhatə olunmuşdur. Bu əzələ cizgisiz (saya) əzələ toxumasından təşkil olunmuşdur və qeyri-iradidir. Qadın sidik kanalının sidik-cinsiyyət diafraqmasından keçən yerində cizgili (eninəzolaqlı) əzələ toxumasından təşkil olmuş, aralıq əzələlərindən olan sfinkter – sidik kanalını büzən əzələ yerləşir.
Yaş xüsusiyyətləri
Yenidoğulmuş qızlarda sidik kanalının uzunluğu 0.8–1 sm-ə qədərdir. 13 yaşlı qızlarda tam formalaşır, 16 yaşlı qızlarda sidik kanalının uzunluğu orta hesabla 3.3–4 sm-ə qədərdir.
Uretrit
Sidik kanalının iltihabına uretrit deyilir.
Ərazilərin Bərpası və Yenidən Qurulması üzrə Agentlik (Azərbaycan)
Azərbaycan Respublikası Ərazilərin Bərpası və Yenidən Qurulması üzrə Agentlik — Azərbaycan Respublikası Prezidentin 1996-cı il 12 iyul tarixli 471 nömrəli fərmanına uyğun olaraq Azərbaycan Respublikası Ərazilərinin Bərpası və Yenidən Qurulması üzrə Dövlət Komissiyası və onun işçi orqanı olan Azərbaycan Respublikası Ərazilərinin Bərpası və Yenidən Qurulması üzrə Agentlik yaradılmışdır.
Missiyası
Ermənistanın silahlı qüvvələri tərəfindən işğal olunmuş ərazilərə külli miqdarda maddi ziyanın vurulmasını, həmin ərazilərdə dinc əhalinin əmlaklarının talanmasının kütləvi xarakter daşıdığını və ölüm təhlükəsi nəticəsində ata-baba torpaqlarını tərk edən qaçqınlara gələcəkdə öz yerlərinə qayıtmaqları üçün normal şəraitin yaradılması zərurətini nəzərə alaraq, Azərbaycan Respublikası Prezidentinin 1996-cı il 12 iyul tarixli 471 nömrəli fərmanına uyğun olaraq, Azərbaycan Respublikası Ərazilərinin Bərpası və Yenidən Qurulması üzrə Dövlət Komissiyası və onun işçi orqanı olan Azərbaycan Respublikası Ərazilərinin Bərpası və Yenidən Qurulması üzrə Agentlik yaradılmışdır.
Dövlət Komissiyası üzərinə düşən vəzifələrin yerinə yetrilməsində Azərbaycan Respublikasının Prezidenti qarşısında cavabdehdir və fəaliyyəti haqqında mütəmadi olaraq ona hesabat verir.
Dövlət Komissiyası öz fəaliyyətində Azərbaycan Respublikasının Konstitusiyasını, Azərbaycan Respublikasının Qanunlarını, Azərbaycan Respublikası Prezidentinin fərman və sərəncamlarını, Nazirlər Kabinetinin qərarlarını, Azərbaycan Respublikasının beynəlxalq müqavilələrini, habelə bu Əsasnaməni rəhbər tutur.
Dövlət Komissiyası öz fəaliyyətini müvafiq mərkəzi və yerli icra hakimiyyəti orqanları ilə əlaqəli şəkildə həyata keçirir.
Dövlət Komissiyasının əsas vəzifəsi hərbi işğaldan azad edilmiş ərazilərdə bərpa və yenidənqurma işlərinin aparılmasını təşkil etməkdir. Dövlət Komissiyası, müharibə nəticəsində Azərbaycan Respublikasının torpaqlarına, yaşayış məntəqələrinə və digər obyektlərə dəymiş zərərin müəyyənləşdirilməsi, dağılmış obyektlərin bərpa edilməsi və yenidən qurulması proqramlarının layihələrinin tərtib edilməsi üçün müvafiq orqanlara tapşırıq verir. Komissiya, müvafiq mərkəzi və yerli icra hakimiyyəti orqanlarını, habelə aidiyyatı olan ictimai birlikləri cəlb etməklə, işçi orqan tərəfindən hazırlanmış bərpa və yenidənqurma proqramlarının layihələrini müzakirə edir və onları təsdiq olunmaq üçün Azərbaycan Respublikasının Prezidentinə təqdim edir.
Bərpa və yenidənqurma proqramını həyata keçirmək məqsədi ilə vəsait toplanması üçün beynəlxalq təşkilatlar, xarici dövlət və qeyri-dövlət qurumları ilə ardıcıl iş aparılır. Respublika büdcəsi və beynəlxalq təşkilatlar tərəfindən ayrılan vəsait hesabına maliyyələşdirilən hüquqi şəxs statusuna malik olan işçi orqan yaradılır. Bu orqan Azərbaycan Respublikasının Prezidenti ilə razılaşdıraraq onun işlərinin sayının yuxarı həddini müəyyən edir və əsasnaməni təsdiq edir. Bərpası və yenidən qurulması nəzərdə tutulan ərazilərdə istehsal və sosial təyinatlı obyektlərin layihələndirilməsində və inşa edilməsində icraçıları müəyyənləşdirmək üçün tender təşkil edilir. Görülən işlər barədə rübdə bir dəfədən az olmayaraq (dövri iclasların nəticələri əsasında) Azərbaycan Respublikası Prezidentinə hesabat verilir. Azərbaycan Respublikasının ərazisində bərpa və yenidənqurma işləri, məskunlaşma və beynəlxalq təşkilatların bu işdə rolu, xidməti və bununla bağlı digər məsələlər üzrə maraqlı olan tərəflərin iştirakı ilə seminarlar və elmi praktiki-konfranslar keçirilir. Bərpa və yenidənqurma proqramlarının yerinə yetirilməsi üçün müvafiq dəqiqləşdirilmiş tədbirlərin həyata keçirilməsi mexanizminin və müharibə nəticəsində zərər çəkmiş yaşayış məntəqələrinə dəymiş ziyanın müəyyənləşdirilməsi, onların bərpa edilməsi və yenidən qurulması haqqında təkif verilir.
Azərbaycan Respublikası Prezidentinin 1996-cı il 12 iyul tarixli 471 nömrəli fərmanına uyğun olaraq yaradılmış Azərbaycan Respublikası Ərazilərinin Bərpası və Yenidən Qurulması üzrə Agentliyin missiyası, Ermənistan silahlı qüvvələrinin hərbi əməliyyatlar nəticəsində işğal olunmuş və bununla əlaqədar zərər çəkmiş Azərbaycan Respublikası ərazilərinin bərpası və yenidən qurulması məqsədilə aparılan bərpa işlərinin koordinasiyasını və məcburi köçkünlərin doğma torpaqlarına qaytarılması üçün onların həyat və məişətində minimum tələbatlara cavab verən şəraitin yaradılmasını təmin etməkdən ibarətdir.
Fukuok adası
Fukuok adası (Phú Quốc) — Cənubi Çin dənizinə daxil olan, Siam körfəzində yerləşən ada və Vyetnamın Kenzyanq vilayətinə aid qəza.
Coğrafiyası
Fukuok adası Vyetnamın ən böyük adasıdır. Yaxınlığında yerləşən 22 ada arasında da ən böyük ada sayılır. Adanın ahəsi 574 km²-dir. Uzunluğu təqribi 50 km, eni isə 27 km-dir (ən enli hissədə). Relyefi əsasən dağlıqdır. Fukuok adasını 99 dağ adasaı adlandırırlar. Burada həqiqətəndə 99 dağ vardır. Relyefi şimaldan cənuba doğru alçalır. Ən hündür zirvəsi Tyua dağıdır. Maksimal hündürlüyü 565 metrdir. Zirvə adanın şimalında, Fukuok Milli parkı ərazisində yerləşir. Vyetnamda Fukuok adası həmçinin "Mirvari adası" və ya "Qürub adası" belə adlandırırlar. Kvars, çınqıl, əhəng daşı və s tərkibli suxuirlaredan təşkil olunmuşdur. Mesozoy və Kaynazoy yaşlı çöküntülərdən ibarətdir. İllik yağıntı olduqca yüksəkdir. Orta hesabla il ərzində 2,879 mm təşkil edir. Şimal dağlarında isə bu göstərici 4 min mm olaraq qeydə alınmışdır. Aprel və may ayları temperatur ən isti aylardır. Temperatur 35 °C qədər artır.
İnzibati bölgü
Cửa Cạn
An Thới
Kommunaları:
Bãi Thümm
Cửa Dương
Gành Dầu
Hìm Ninh
Thổ Châu
Turizm
Ada turistlər arasında əla çimərlikləri olan dəniz turizminə görə tanınırt. Bu adada il boyu istirahət etmək mümkündür, halbuki Vyetnamın digər adalarında qış aylarıl nuisbətən sərin olur. Yağışlar mövsümü maydan oktyabra qədər davam edir. ən əlveriçli istirahət dövrü noyabrın ortalarından maya kimidir. Bu ərəfələrdə quraq mövsüm hakimdir. Burada güçlü fırtına və sunami müşahidə olunmamışdır. Seymiklik baxımındanda aktiv ərazidə yerləşmir. Adada su altı üzgüçülük inkişaf etdirilir. buranın təkcə çimərlikləri deyil, tropik meşələri, dağları, çay və şəlaləri insanı cəlb edir. Turistlər burada yeerli fauna və flora ilə də tanış ola bilərlər.
2017-ci ildə Fukuok adası 361,5 min xarici turist ziyarət etmişdir. Bu isə obndan əvvəlki dövr üçün 72% çoxdur.
Xanqışlağı-i Yek (Pərsabad)
Xanqışlağı-i Yek — İranın Ərdəbil ostanının Pərsabad şəhristanı ərazisinə daxil olan kənd.
Fukuok adası
Nəqliyyat
Burada Fukuok Beynəlkxalq hava limanı vardır. Adaya bir başa reyslər təşkil oluna bilir.
Xanqışlağı-i Yek (Pərsabad)
Əhalisi
Kənddə 2006-cı il siyahıya alınmaya görə 571 nəfər yaşayır (116 ailə).
Günay Rzayeva
Günay Rzayeva (tam adı: Günay Tapdıq qızı Rzayeva; d. 29 yanvar 1990; Naxçıvan şəhəri, Azərbaycan) — Naxçıvan Muxtar Respublikasının İnsan Hüquqları üzrə Müvəkkili (Ombudsman).
İbrahim Vəlizadə (leytenant, 1998)
Həyatı
İbrahim Vəlizadə 1998-ci il iyunun 11-də Naxçıvan Muxtar Respublikasının Şərur rayonunda anadan olub.
Hərbi xidməti
Azərbaycan Ordusunun leytenantı olan İbrahim Vəlizadə 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Murovdağ istiqamətində gedən döyüşlərdə savaşıb. İbrahim Vəlizadə sentyabrın 27-də Murovdağ döyüşləri zamanı itkin düşüb.
Müdafiə Nazirliyi tərəfindən rəsmi olaraq itkin düşən hərbi qulluqçu hesab olunmuşdur və onun tapılıb ailəsinə məlumat verilməsi üçün zəruri tədbirlər görülmüşdür, lakin uzun müddətli axtarışlar nəticə vermədiyindən İbrahim Vəlizadəyə "şəhid" statusu verilmişdir.
Azərbaycan Respublikasının müstəqilliyinin, ərazi bütövlüyünün qorunub saxlanılmasında xüsusi xidmətlərinə, öz xidməti vəzifələrini və hərbi hissə qarşısında qoyulmuş tapşırıqları yerinə yetirərkən fərqləndiyinə görə Azərbaycan Prezidenti İlham Əliyevin 25.06.2023-ci il tarixli Sərəncamına əsasən İbrahim Vəlizadə ölümündən sonra "Vətən uğrunda" medalı ilə təltif edilmişdir.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.06.2023-cü il tarixli Sərəncamına əsasən İbrahim Vəlizadə ​ölümündən sonra "Kəlbəcərin azad olunmasına görə" medalı ilə təltif edildi.
Yusif Haqverdiyev
Haqverdiyev Yusif Məmmədəli oğlu — Naxçıvan Muxtar Respublikasının əməkdar artisti (1961).
Filmoqrafiya:
Həyatı
thumb|Yusif Haverdiyev Qatır Məmməd rolunda Yusif Haqverdiyev 1916-cı il iyul ayının 17-də Naxçıvan şəhərində andan olub.
1932–33-cü illərdə Naxçıvan Pedaqoji Texnikumunda oxuduğu zaman səhnəyə olan həvəsi onu dram teatra gətirib. Naxçıvan teatrının səhnəsində yaratdığı Xacə Məsud ("Lənkəran xanının vəziri", M.F. Axundov), Rodriko, Məzarçı ("Otello", "Hamlet", V. Şekspir), Şeyx Hadi, Piran ("Şeyx Sənan", "Səyavuş", H. Cavid), Əmirqulu, Mirzə Cavad, Yanardağ, Xaspolad, Qurban, Əbdüləli bəy, Nəsrəddin şah ("Yaşar", "Aydın", "Od gəlini", "Oqtay Eloğlu", "Solğun çiçəklər", "Sevil", "Nəsrəddin şah", C. Cabbarlı), Piri baba ("Eşq və intiqam", S. S. Axundov), Şeyx Cəfər ("Odlu diyar", H. Razi), Əmir ("Göz həkimi" İ. Səfərli), Hacı Qəmbər ("Yağışdan çıxdıq, yağmura düşdük", Nəcəf bəy Vəzirov) və başqa obrazları əlvan boyalarla yaratmaqla xarakter ustası kimi tanınıb. O Naxçıvan teatrının unudulmaz sənəkarlarındandır.
Y. Haqverdiyev "Nəsimi" filmində də çəkilib.
Tanınmış aktyor 1961-ci ildə Naxçıvan Muxtar Respublikasının əməkdar artisti fəxri adına layiq görülüb.
Xalq artisti Əyyub Haqverdiyevin qardaşıdır.
Yusif Haqverdiyev 1984-cü il iyunun 18-də Naxçıvan şəhərində vəfat edib. thumb|[[Fayl:Y._Haqverdiyev_Qatır_Məmməd_rolunda.jpg|thumb|Y. Haqverdiyev Qatır Məmməd rolunda]]
İrezumi
thumb|Tatu olunmuş yapon (1875). – ənənəvi Yaponiya döymələri.
Tarixi
Yaponiyada irezuminin tarixi paleolit dövrünə qədər uzanır. Eramızın 600-cü ilindən müasir dövrə qədər irezumi mənfi şəkildə şərh edilmişdir. Bu zaman kəsiyində döymə cinayətkarlar üçün cəza idi, çox vaxt alınlarına kanci ilə "it" yazılırdı.
İrezumi Yaponiyada öz intibah dövrünü Edo dövründə yaşamışdır.
Meyci dövründə Yaponiya hökuməti Qərb dünyasında müsbət imic buraxmaq üçün irezumini qadağan etmişdir. Lakin bir çox insan döymələrə maraq göstərməyə davam etmiş və döymə sənətkarları öz işlərini gizlincə davam etdirmişdirlər. Yakuzanın döymə ilə olan əlaqəsi cəmiyyətdə döyməyə olan münasibəti daha da sərtləşdirdi.
Münasibət
Müasir Yaponiyada döymə vurdurmaq mənfi qarşılanır. Döymə vuran şəxslər onsen və setolara lüt halda girə bilməzlər. Lakin bu qadağanın 2020-ci ildə keçiriləcək Tokio Yay Olimpiya Oyunlarında qaldırılması planlaşdırılır.
Yaponiyada irezumiyə mənfi yanaşılmasının səbəbi çirklilik, aşağı səviyyəlilik, günahkarlılıq simvolizə etməsidir. 2012-ci ildə Osaka bələdiyyəsi meri Toru Haşimoto şirkətdən döyməli şəxslərin çıxarılmasını istəmiş, istəyi böyük dəstək görmüşdür.
Müasir dövrdə Yaponiyada döymə vurdurmaq asan deyil, döymə vurdurmaq üçün çox az yer var və bahalıdır. Müasir dövmələr iynə tabancası ilə vurulsa da, antik irezumi sənətini davam etdirən çox az sənətkar var. Qərb tərzindəki dövmə sənətçiləri müştəri nə istəyirsə onu edir, amma antik irezumi sənətçiləri onunla razılaşmayan müştərini qova da bilər. Ənənəvi döyməni vurmaq üçün edilən həftəlik ziyarətlər bəzən illərlə çəkə bilir.
Əsas motivlər
İrezumidə ən çox müraciət olunan motivlər bunlardır:
Kustar Neftçıxaranların Birləşmiş İttifaqı
Kustar Neftçıxaranların Birləşmiş İttifaqı — Azərbaycan Xalq Cümhuriyyəti dövründə fəaliyyət göstərmiş qeyri-hökumət təşkilatı.
NGC 5190
NGC 5190, Yeni Baş Kataloqda qeydə alınmış qalaktikadır. Göy üzündə Veronikanın Saçları bürcü istiqamətində yerləşir. SBb tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Ridder
Ridder — Qazaxıstanın Şərqi Qazaxıstan vilayətində regional tabelik şəhəri. Şərqi Qazaxıstan vilayətinin üçüncü böyük şəhəri.
Tarixi
Filiz Altayının ərazisindəki metal filizlərinin yataqları İmperatiça II Yekaterina dövründə aşkar edilmişdir. 1786-cı ildə mədən mühəndisi Philip Ridderin rəhbərlik etdiyi bir qrup kəşfiyyatçı Ulba çayının yuxarı axınında bir polimetalik filiz yatağı tapdı və Ridder adlı bir mədən qurdu.
Təxminən 70 il sonra, 1859-cu ildə (yaşayış məntəqəsindəki ilk siyahıyaalma) mədənçi Ridderska kəndinin əhalisi təxminən 3,5 min nəfər idi, bunların% 70-i ətraf kəndlərin kəndliləridir, mədənlərdə mədən işlərinə bağlı (təyin edilmiş), qalanları məhkumlar, pulsuz və mülki işçilər, gözətçi əsgərlər, madenciler idi.
Tənlik hüququnun ləğvi nəticəsində kəndin əhalisi kəskin şəkildə azaldı; 19-cu əsrin sonunda işçilərin sayı yalnız 600 nəfərdən 1200 nəfərə qədər dəyişdi. Çarın Altay mədənlərini və fabriklərini bağlamaq və mişar fabrikləri, salotoplar, dəri zavodları, un dəyirmanları və digər müəssisələr üçün istehsal müəssisələrini yenidən təchiz etmək barədə əmrinin 29 mart 1893-cü il tarixli açıqlamasından sonra Riddersk tədricən darıxdırıcı sahəyə çevrildi. İşçilərin yalnız bir hissəsi qızıl yuma ilə məşğul olmağa davam etdilər. 1897-ci ildə Ridderskdə 720 ailədə 3823 nəfər var idi.
1903-cü ildə Ridder müəssisələri Avstriyanın Thurn und Taxis şirkətinə icarəyə verildi. İşlərin azalması nəticəsində işçilər kəndi tərk etdilər, 1907-ci ildə 720 evdən yalnız 468 nəfər qaldı.
11 may 1918-ci il tarixində RSFSR Xalq Komissarları Soveti Ridder Səhmdar Cəmiyyətinin milliləşdirilməsinə dair bir fərman verdi.
1920-ci ilin avqust ayında Ridder volostunun bir hissəsi olan Ridderskoye kəndi Zmeinogorsk mahalından Ust-Kamenogorsk bölgəsinə köçdü.
26 fevral 1927-ci ildə Ridderskoye kəndi Ridder işçi qəsəbəsinə çevrildi.
27 dekabr 1931-ci ildə Ridder rayonu ləğv edildi, Риддер выделен в самостоятельную административно-территориальную единицу , Ridder müstəqil inzibati ərazi vahidinə ayrıldı.
10 fevral 1934-cü ildə Ümumrusiya Mərkəzi İcraiyyə Komitəsinin Rəyasət Heyəti “1. Kazak ASSR-in aşağıdakı yaşayış məntəqələrini şəhərlərə çevirmək: a) Ust-Kamenoqorsk bölgəsində, Şərqi Qazaxıstan vilayətində, Ridder kəndində, əvvəlki Ridder adını qoruyaraq”..
Qazaxıstan SSR Ali Soveti Rəyasət Heyətinin 16 oktyabr 1939-cu il tarixli fərmanı ilə Aleksandrovski və Oryol kənd sovetləri Ridder şəhərətrafı zonasından yeni yaradılan Verx-Ubinski rayonuna köçürüldü.
Ruslan Əliyev (baş direktor)
Əliyev Ruslan Yusif oğlu — Azərbaycan Respublikası Dövlət Neft Şirkəti Azəriqaz İstehsalat Birliyinin Baş direktoru, Texnika üzrə Fəlsəfə doktoru.
Həyatı
Ruslan Əliyev 1978-ci il sentyabrın 13-də Yevlax rayonunda anadan olub. Evlidir, 3 övladı var.
Təhsili
1995–1999-cu illər — Azərbaycan Dövlət Neft Akademiyasında təhsil alıb, "İstilik energetikası" (İstilik elektrik stansiyaları) ali peşə istiqaməti üzrə bakalavr dərəcəsi bitirib.
1999–2001-ci illər — Azərbaycan Dövlət Neft Akademiyasında təhsil alıb, "İstilik elektrik stansiyaları" ixtisası üzrə ali peşə istiqaməti üzrə magistr dərəcəsi bitirib.
2004–2007-ci illər — Azərbaycan Dövlət Neft Akademiyasında "İstilik energetikası" ixtisası üzrə aspirantura təhsili almışdır.
2016–2020-ci illər — Azərbaycan Memarlıq və İnşaat Universitetində Elmlər doktoru proqramı üzrə dissertantura təhsili almışdır.
2021–2022 ci illər — University of Oxford The Oxford Executive Leadership Programme 2021 üzrə sertifikat almışdır.
2022-2022 ci illər - SDA Bocconi Scholl of Management General Management program üzrə online kurs keçmişdir.
Əmək fəaliyyətin
1999–2006-cı illər — Azərenerji Açıq Səhmdar Cəmiyyətinin qazan turbin sexində maşinist, operator, qaz turbin qurğusunun maşinisti, növbə rəisi vəzifələrində çalışıb
2006–2007-ci illər — Azneft İstehsalat Birliyinin Azneftekologiyaservis İdarəsində energetik vəzifəsində çalışıb.
2007–2009-cu illər — Azərbaycan Respublikası Dövlət Neft Şirkətinin Ekologiya İdarəsində Energetika və Mexanika şöbəsinin rəisi vəzifəsində çalışıb.
2009–2013-cü illər — Azəriqaz İstehsalat Birliyində Energetika və Mexanika şöbəsinin rəisi vəzifəsində çalışıb.
2015–2019-cu illər — Azəriqaz İstehsalat Birliyinin Baş direktorun satış və istismar üzrə müavini vəzifəsində çalışıb.
Elmi pedoqoji fəaliyyəti
2010-cu ildə Azərbaycan Respublikasının Prezidenti yanında Ali Attestasiya Komissiyasının qərarı ilə Texnika üzrə Fəlsəfə doktoru elmi dərəcəsi almışdır. 2016-cı ildə Azərbaycan Memarlıq və İnşaat Universitetinin Elmlər doktoru proqramı üzrə dissertanturaya qəbul olub və 2020-ci ildə təhsilini başa vurmuşdur. 2019-cu ildən Azərbaycan Memarlıq və İnşaat Universitetinin "Biznesin iqtisadiyyatı və menecment" kafedrasında elmi-pedaqoji fəaliyyətə başlayıb. Müxtəlif elmi jurnallarda dərc olunan 40-dan çox elmi məqalələrin müəllifidir.
Ovacıq döyüşü
Ovacıq və ya Təkiryaylağı döyüşü— Nurəli Xəlifə komandanlığı altındakı Səfəvi ordusu ilə Bıyıklı Mehmed Paşa komandanlığı altındakı Osmanlı ordusu arasında baş vermiş döyüşdür. Döyüş nəticəsində Səfəvi ordusu məğlub olmaqla birlikdə, Nurəli Xəlifə həyatını itirmişdir.
Mardinin mühasirəsi
Mardinin mühasirəsi — 1616-1517-ci illər arasında Süleyman bəy Ustaclı komandanlığı altındakı Səfəvi ordusu ilə Bıyıklı Mehmed Paşa komandanlığındakı Osmanlı ordusu arasında baş tutmuş mühasirə döyüşüdür. Mardinin sonda Osmanlı hakimiyyətinə keçməsinə nəticələnmiş mühasirədə Osmanlı ordusu qələbə qazanmışdır.
Arxa plan
Bıyıklı Mehmed Paşa komandanlığındakı Osmanlı ordusu 1516-cı ilin may ayında baş vermiş Qoçhisar döyüşündə Səfəvi ordusunu məğlub etdi. Bundan sonra da Mardindəki Səfəvi qarnizonu mühasirəyə alındı. Bu zaman Misir səfərinə çıxan Səlim Mardini mühasirəyə alan Osmanlı komandanı Bıyıklı Mehmed Paşanı da özünə qoşulması üçün çağırdı. Dəli Hüsrəv Paşanı mühasirəyə almış ordunun rəhbərliyinə buraxan Mehmed Paşa Səlimə qoşulmaq üçün yola düşdü və 3 avqustda ona qatıldı. 24 avqust 1516-cı ildə baş vermiş Mərcidabık döyüşündə sol qanad komandanı olan Bıyıklı Mehmed Paşa Osmanlı ordusunun Hələbi ələ keçirməsindən sonra Mardin dəki mühasirəyə rəhbərlik etmək üçün sultanın ordusundan ayrıldı.
Ovacıq döyüşü
Arxa plan
Bu üsyan başlayan zaman Səlim şahzadə idi və baş verənləri diqqətlə izləməkdəydi. Sonradan taxt uğrunda mübarizədə qalib gələrək atasını hakimiyyətdən devirməyi bacardı və ordusunu hazırlayaraq Səfəvilər üzərinə yürüşünə hazırlaşdı.Bu səfərin böyük döyüşü olan Çaldıran döyüşündə qələbə qazandı. Bu məğlubiyyətən sonra Səfəvi ordusunun Şərqi Anadoludakı hakimiyyətinin əsasları laxlamağa başladı. Son olaraq Kemah mühasirəsi ilə Ərzincandakı hakimiyyətini də itirən Şah İsmayıl Nurəli Xəlifəyə hücuma keçmə əmri verdi. Nurəli Xəlifə ilə döyüşmək üçün isə Səlim sevimli sərkərdələrindən olan Bıyıklı Mehmed Paşanı vəzifələndirdi. Tərcan, Kəmax və Qarahisardan əlavə qüvvələr toplayan Bıyıklı Mehmed Paşa yaz aylarında Fərat çayını keçdi.
Döyüş
Osmanlı ordusunun yaxınlaşması barədə məlumat alan Səfəvi ordusu döyüşə tam hazır olmamasına rəğmən, geri çəkilmədi və onları qarşılamaq üçün yola qoyuldu. İki ordu Türkiyənin indiki Tunceli bölgəsində yerləşən Ovacığın Təkiryaylağı adlanan məntəqəsində qarşı-qarşıya gəldi.
Sərt keçən döyüşdə Səfəvi ordusu inadkar şəkildə durmadan hücumlar təşkil etsə də, sonda Osmanlı ordusu güclü artilleriya dəstəyi sayəsində qələbə qazandı. Döyüşü davam etdirməkdə qərarlı olan qızılbaşlar komandanları Nurəli Xəlifənin öldürülməsindən sonra dağılmağa başladı. Döyüş nəticəsində hər iki tərəf ağır itki versə də, Səfəvi ordusunun itkisi artilleriya zərbələrinə görə xüsusilə ağır idi.
Nəticə
Nurəlinin ölümü və bölgədəki Səfəvi ordusunun dağılması ilə Tunceli bölgəsində osmanlı ordusuna müqavimət göstərə biləcək qüvvə qalmamışdı. Qısa müddət ərzində ətrafdakı bəzi qalalar ələ keçirildi, bəziləri isə təslim oldu. Bölgə imtiyazlı bir sancaq elan edilərək Pir Hüseyn bəyə verildi. 3 ildir Anadoluda Osmanlı dövləti üçün böyük problem yaradan Nurəli Xəlifə üsyanını bitirən Bıyıklı Mehmed Paşa buradan Bayburta getdi. Sağ qalmış qızılbaşlar isə şərqə doğru geri çəkildilər.
Mardinin mühasirəsi
Döyüş
Səfəvi qarnizonu o qədər də çox olmayan Osmanlı ordusuna komandanlıq edən Hüsrəv Paşa tərəfindən iyun ayından etibarən mühasirədə idi. 1516-cı ilin sonunda və ya 1517-ci ilin əvvəlində Mardinə çatan Bıyıklı Mehmed Paşa özü ilə birlikdə xeyli sayda top gətirmişdi. Səfəvi qarnizonunun komandanı olan Süleyman bəy Ustaclının da sonu digər qardaşları kimi oldu. O da, Osmanlı ilə müharibədə həyatını itirən qardaşları Məhəmməd xan Ustaclı və Qara xan Ustaclı kimi öldürüldü. Qətlə yetirilən Süleyman bəyin başı kəsilərək Səlimə göndərildi. Həmçinin qaladakı bütün qızılbaş ordusu sona qədər döyüşdü, sağ qalanların hamısı qətlə yetirildi.
Nəticəsi
Mardin ələ keçirildikdən sonra Osmanlı qüvvələri Rakka, Urfa, Batman və Mosul kimi Dəclə-Fərat hövzəsindəki önəmli şəhərləri ələ keçirməyə başladı. Bundan başqa, Mardinin mühasirəsi Dəclə-Fərat yürüşünün son mühüm döyüşüdür.
Bu döyüşdə də artilleriya qüvvələri baxımından Osmanlı dövlətindən geri qalan Səfəvi ordusu bu zəifliyinə görə məğlub olmuş və mühüm ərazilər itirmişdir.
Məcidabad (Pərsabad)
Məcidabad — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 10,000 nəfər yaşayır (1,400 ailə).
Bağrıqarakimilər
—  aləminin  tipinin  sinfinə aid heyvan dəstəsi.
Kasax körpüsü
Kasax körpüsü — Əştərək rayonu ərazisində, Kasax çayı üstündə salınmış üçtağlı daş körpüdür.
Haqqında
Körpünün uzunluğu 17 m, eni 5 m olan bu körpü XVII əsrdə salınmışdır. Körpünün böyük və orta tağları arasında üçkünc formada dalğayaran tikili inşa edilmişdir. Körpünün yanında görünən digər körpü qalıqları burada qədimdən (bəzi ehtimallara görə XII əsrdən) başqa bir körpünün olduğunu söyləməyə əsas verir. Əştərək və Kasax adlarından göründüyü kimi, bu ərazilər qədimdən Türk-Oğuz boylarının yurdu olmuşdur. Əraziyə ermənilərin kütləvi axını XIX əsrin əvvəllərində başlamışdır.
Rayan O'Şounessi
Rayan O'Şounessi (Rían Ó Seachnasaigh; 27 sentyabr 1992, Raş, Dublin, İrlandiya) — İrlandiya müğənnisi və bəstəkarı. O, Böyük Britaniyanın Britain's Got Talent məharət yarışmasındakı iştirakı ilə şöhrət qazanmışdır. O'Şounessi ifa etdiyi "Together" mahnısı ilə İrlandiyanı 2018 Avroviziya Mahnı Müsabiqəsində təmsil etmişdir.
Həyatı
Rayan O'Şounessi 27 sentyabr 1992-ci ildə İrlandiyanın paytaxtı Dublin şəhərində yerləşən Raş qəsəbəsində anadan olmuşdur. Rayanın özündən böyük Qreham adlı qardaşı və Epril adlı bacısı var. O, Dublin Texnologiya İnstitutunda musiqi təhsili almışdır. Rayan gitara, piano və saksofonda ifa edə bilir və eyni zamanda fərqli müğənnilər üçün mahnılar da bəstələyir.
Rayanın dayısı Qeri O'Şounessi "Without Your Love" mahnısı ilə İrlandiyanı 2001 Avroviziya Mahnı Müsabiqəsində təmsil etmişdir.
The Voice of Ireland yarışması
Rayan O'Şounessi 2012-ci ildə İrlandiyanın The Voice səs yarışmasında iştirak etmişdir. Yarışmada ilk mərhələni uğurla adlayan ifaçı Brayan Kennedinin komandasında yer almışdır. O'Şounessi yarışmanın ilk duel mərhələsində məğlub olaraq, iştirakını dayadırmışdır.
Bir günəş altında (film, 2016)
Bir günəş altında — Heydər Əliyev Fondunun dəstəyi ilə Bakı Media Mərkəzi 2016-cı ildə Azərbaycanda elan edilən “Multikulturalizm ili" çərçivəsində istehsal etdiyi film.Filmin bütün bölgələrdəki video çəkilişləri zaman foto-çəkilişlər də aparılıb. Bu sərgi həmin layihə çərçivəsində lentə alınmış tarixin əksi, Azərbaycanda yaşayan müxtəlif xalqların nümayəndələrinin həyatının bir anıdır.Filmin və bu foto-sərginin çatdırmaq istədiyi mesaj Azərbaycandakı mövcud tolerant mühitdir. Burada hər kəs dinindən, dilindən, milliyyətindən asılı olmayaraq bərabər hüquq və azadlıqlardan istifadə edir.Çəkiliş heyəti Azərbaycanın müxtəlif bölgələrində 54 kənd və qəsəbənin sakinlərini lentə alıb, 17 etnik qrupun 134 nümayəndəsindən müsahibə götürüb. Filmin hər bir qəhrəmanı öz ana dilində danışır. Ümumilikdə, filmdə 17 dil səslənir. Çəkiliş zamanı Azərbaycan təbiətinin gözəlliyini oks etdirən toplam olaraq 3850 mənzərə, bu təbiətin qoynunda yaşayan müxtəlif yaş, etnik qrupa aid 2625 insanın fotosu çəkilib.Fotoların müəllifləri Vüqar İbadov va Zaur Mirzəyevdir. Fotoların müəllif hüquqları Bakı Media Mərkəzinə məxsusdur.
Rayan O'Şounessi
Britain's Got Talent yarışması
2012-ci ildə O'Şounessi İrlandiyanın The Voice yarışmasındakı məğlubiyyətindən öncə Böyük Britaniyanın Britain's Got Talent məharət yarışmasındakı seçim mərhələsinə qatılmışdır. Yarışmanın ilk mərhələsində ifaçı özünün bəstələdiyi "No Name" mahnısı ilə çıxış ifa etmişdir. İlk mərhələdə münsiflərdən əsasən müsbət rəylər qazanan ifaçı növbəti mərhələyə vəsiqə qazanmışdır. Həmin vaxtda Rayanın Universal Records albom şirkəti ilə müqaviləsi var idi və Britain's Got Talent yarışmasının qaydalarına görə hansısa digər bir şirkət ilə anlaşması olan iştirakçıların yarışmada iştirakına icazə verilmirdi. Münsiflər heyəti O'Şounessini yarışmanın yarımfinal mərhələsinə göndərməyi planlaşdırsa da, ifaçının Universal Records albom şirkəti ilə müqaviləsi olması səbəbindən Rayan yarışmadan diskvalifikasiya edilmişdir. Lakin daha sonra ifaçının şirkət ilə anlaşması ləğv edilmiş və beləliklə onun yarışmanın yarımfinal mərhələsində iştirakına icazə verilmişdir.
O'Şounessi yarımfinalda öz bəstəsi olan "First Kiss" ilə çıxış etmiş və izləyicilərdən ən çox səs toplayaraq, birbaşa finala vəsiqə qazanmışdır. Yarışmanın finalında bir daha "No Name" mahnısı ilə çıxış edən ifaçı nəticədə 5-ci yerə layiq görülmüşdür.
Britain's Got Talent-dən sonra
2012-ci ilin may ayında Rayan O'Şounessinin Sony Music albom şirkəti ilə anlaşma imzaladığı bildirilmişdir. Onun "No Name" adlı ilk sinqlı avqust ayında satışa buraxılmışdır. Həmin ayda ifaçının öz adını verdiyi mini-albomu da işıq üzü görmüşdür. Albomda O'Şounessinin özünün bəstələdiyi altı mahnı yer almışdır. Avqust ayının 23-də ifaçı Britaniyanın This Morning səhər verilişində qonaq olmuşdur. O'Şounessi planlaşdırdığı tur çərçivəsində avqust ayının sonundan oktyabr ayının 12-dək Britaniyanın müxtəlif şəhərlərində konsert proqramları ilə çıxış etmişdir.
The Hit yarışması
2013-cü ilin iyul ayında Rayan O'Şounessinin İrlandiyanın yeni The Hit mahnı yarışmasında iştirak edəcəyi elan edilmişdir. Yarışmada ifaçı 2012-ci ildə The Voice səs yarışmasında komandasında yer aldığı müğənni Brayan Kennediyə qarşı mübarizə aparmışdır. Yarışma çərçivəsində Kennedi ilə duelə çıxan O'Şounessi nəticədə qalib gələrək, yarışmanın finalına yüksəlmişdir. Finalda ifaçı ikinci yerə layiq görülmüşdür.
2015-hal-hazırda: Avroviziya
2015-ci ildə O'Şounessinin "Fingertips" və "Evergreen" adlı iki sinqlı təqdim olunmuşdur. 2016-cı ilin əvvəlində ifaçının digər bir sinqlı olan "She won't wait" təqdim olunmuşdur. Həmin ilin noyabr ayında O'Şounessinin Back to Square One adlı debüt albomu işıq üzü görmüşdür.
O'Şounessi "Together" mahnısı ilə İrlandiyanı Portuqaliyanın paytaxtı Lissabonda keçirilən 2018 Avroviziya Mahnı Müsabiqəsində təmsil etmişdir.
Rayan 8 may tarixində baş tutan Avroviziyanın birinci yarımfinal mərhələsində 18-ci səhnə almışdır. Nəticədə ifaçı 179 xalla yarımfinalda 6-cl yeri tutmuş və dörd illik fasilədən sonra İrlandiyanı Avroviziya finalına yüksəltməyə nail olmuşdur. 26 ölkə təmsilçisinin mübarizə apardığı final mərhələsində mahnısını bir daha ifa edən O'Şounessi finalda ümumi nəticədə 136 xal toplayaraq, 16-cı yerdə qərarlaşmışdır. Bu İrlandiyanın Avroviziyada 2011-ci ildən bəri əldə etdiyi ən yüksək nəticəsi olmuşdur.
O, Avroviziya 1993 qalibi Niv Kavana ilə birlikdə İrlandiyanın 2018 Avroviziya Uşaq Mahnı Müsabiqəsindəki mahnısı üçün çəkilən videoklipdə rol almışdır.
Mollakəndi (Pərsabad)
Mollakəndi — İranın Ərdəbil ostanının Pərsabad şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 969 nəfər yaşayır (183 ailə).
Kinoda Türkiyə qadını
Kinoda Türkiyə qadını — Türkiyə kinosunda Türkiyə aktrisa və qadın rejissorlar. Türkiyə kinosunun birinci filmi 1914-cü ildə çəkilmişdir, lakin aktyor heyətində qadınların da iştirak etdiyi ilk Türkiyə filmi 1919-cu ildə çəkilmişdir. Türkiyə kinosunun ilk qadın baş rol ifaçısı 1923-cü ildə Bedia Müvahhit olmuşdur.
Sitta
—  aləminin  tipinin  sinfinin  dəstəsinin  fəsiləsinə aid heyvan cinsi.
Mərgənlər
Mərgənlər (fars. مرگنلر) – İran ın Qərbi Azərbaycan ostanı nın Şövt şəhristanı nın Qaraqoyun bəxşinə daxil olan şəhər. Şəhristanın inzibati mərkəzi olan Şövt şəhəri ndən 25 kilometr cənub-şərqdə yerləşir.
Hazırkı Mərgənlər şəhərinin əsası Qaraqoyun bəxşinin Qaraqoyun-i Cənubi dehistanının dörd keçmiş kəndinin - Mərgən-i Əzizabad, Mərgən-i İsmayılkəndi, Mərgən-i Qədim və Mərgən-i Vəsat kəndlərinin 2007-ci ildə hökumət qərarı ilə birləşməsiylə qoyulmuşdur.
Əhalisi
Şəhərdə 2,294 nəfər yaşayır.
NGC 6162
NGC 6162, Yeni Baş Kataloqda qeydə alınmış qalaktikadır. Göy üzündə Herkules bürcü istiqamətində yerləşir. S0 tipli. tərəfindən ildə 80.01 sm (31.5 inç) ölçülü  vasitəsilə kəşf edilmişdir.
Taksim (İstanbul metropoliteni)
Taksim metrostansiyası (Taksim metro istasyonu) — İstanbulun ən populyar meydanı olan Taksim meydanı altında yerləşən, M2 və F1 xəttlərində yerləşən stansiya. İstanbulun ən çox izdihamlı metro stansiyasıdır.
Günün pik saatlarından asılı olaraq, anbardan boş nəqliyyat vasitələri Taksim stansiyasından 4.5 ilə 9 dəqiqəlik aralıqlarla gedirlər. Hər gün 394 reys qəbul edən stansiya günlük xəttdən istifadə edən 195 min sərnişinin böyük bir hissəsini qəbul edir. Taksim stansiyasının ikinci mərtəbəsində, yer səviyyəsindən 23.5 metr yüksəklikdə olan və dörd mərtəbədən ibarət olan Taksim-Kabataş funikulyor xətti üçün bir ötürmə stansiyası da yerləşir.
Tarixçə
Adı çəkilən marşrut üzrə metro xəttinin inşası üçün ilk konkret addım 7 mart 1992-ci il tarixində Garanti Koza-Enka-Doğuş müştərək müəssisələrinə xəttin inşası yolu ilə dövrün dəyərləri 757.882.080.574 TL tender yolu ilə həyata keçirilmişdir. İlk tender Taksim-4-cü Levent ərazisini əhatə edən xəttin Taksim-Şişli ətəyindən ibarət ilk üç stansiyanın inşası üçün tikilmişdir. Stansiyanın təməli 19 avqust 1992-ci ildə qoyuldu və 12 iyun 1994-cü ildə Şişli tunelinə bağlandı. Satın alınan nəqliyyat vasitələri ilk dəfə yüklənmiş, bütün xətt başa çatdıqdan sonra 11 yanvar 1999 tarixində, bundan sonra ilk sınaq 25 mart 1999-cu ildə həyata keçirildi. İlk səyahət 16 sentyabr 2000-ci ildə edildi. Bu tarixdən 2009-cu ilin fevral ayında Şişhane və Atatürk Avtomobil Sənayesi stansiyaları, M2 xəttinin ilk dayanacağı olaraq fəaliyyətə başladı.
2009-cu ildən etibarən yalnız Şişhane stansiyasına xidmət edən M2 xəttinin Taksim-Yenikapı sütununa xidmət stansiyanın eyni platformasında məlumat nişanları ilə ayrılmış iki fərqli sahədə aparılır. Taksim-Şişhane və 4-cü Levent-Atatürk Avtomobil Sənaye stansiyaları arasında yeni nəqliyyat vasitələri istifadə edilərkən Levent xəttindəki mövcud nəqliyyat vasitələri xidmət göstərməyə davam edir.
Giriş-çıxışlar
Taksim metro stansiyasında dörd əsas giriş qapısı var. Bunlar İstiqlaliyyət küçəsindəki giriş, Atatürk Mədəniyyət Mərkəzinin girişi, Taksim Gəzi Parkı giriş və Təlimxana girişidir. Bu girişlərdən İstiqlal küçəsi və Atatürk Mədəniyyət Mərkəzinin girişləri bir həyətdə birləşdirilir, Taksim Gəzi Parkı və Təlimxana girişləri başqa bir ərazidə, müxtəlif yollarla platformalara bağlanır. Taksim stansiyasındakı platformaya aparan 16 eskalator və əksəriyyəti Taksim meydanına gedən 6 lift yaşlı, əlil, uşaq və hamilə qadınların rahatlığı üçün inşa edilmişdir. Stansiyada əsas girişlərin açıldığı geniş dəhlizdə və platformaların bağlandığı dəhlizlərdə ümumi uzunluğu 211 metr olan 3 gəzinti istiqaməti var. Almadağ istiqamətli girişlərdə dörd giriş və iki çıxış turniketi var.
Filippin–Vyetnam münasibətləri
Vyetnam–Filippin münasibətləri — Vyetnam və Filippin arasındakı mövcud ikitərəfli münasibətlər. Vyetnam Sosialist Respublikası ilə Filippin arasında ilk diplomatik əlaqələr 12 iyul 1978-ci ildə qurulmuşdur. İki ölkə arasında bir başa quru sərhəddi yoxdur.
Vyetnam müharibəsi 1957—1975
1955-ci ilin iyulunda Filippin Prezidenti Roman Maqsaysay Cənubi Vyetnamı müstəqil dövlət olaraq tanıyır. Filippin tibbi persponalını Vyetnam müharibəsində Şimali Vyetnama qarşı vuruşan Cənubi Vyetnam qüvvələrinə yardım məqsədi ilə göndərir. Bununla yanaşı Roman Maqsaysay açıq şəkildə ABŞ-nin apardığı müharibədə ona istənilən dəstəyi verməsini bəyan edir. Ancaq Filippin müharibəyə ancaq mülki kontingent göndərmişdir. 1964-cü ilin oktyabrında Cənubi Vyetnama iki qrumpdan ibarət tibb işçiləri göndərilir (bura 68 nəfər daxil idi). 1966-cı ildfə isə sayı min nəfər olan mülki şəxs göndərilmişdir. Bunlara hərbi xitmətdə olan ancaq fəal hərbi əməliyyatlarda iştirak etməyən hərbi kəkimlər, mühəndis-inşaatçılar, kənd təsərrüfatı sahəsi mütəxəsisləri və s daxil idi. Filippin kontingenti olaraq Cənubi Vyetnam ərazisində 2 min insan xidmət etmişdir. Onlar əsasən Teymin vilayətində cəmləşmişdilər. Burada tibb mərkəzi və çox sayda yollar inşa edilmişdir. Filippin kontingenti Vyetnamdan 1970-i ildə çıxarılmışdır. Onların ehtiyacları üçün ümumilikdə 35 milon dollar xərclənmişdir. Şəxsi heyyətin qorunması məqsədi ilə Amerika tərəfi onlara iki çay patrul kateri, avtomatlar, mühəndis-istehkam texnikaları yüngül atıcı silahlar (tapanca, M-16 abtomatı və M-60 plemyotu) vermişlər
Müasir əlaqələr
2015-ci ilin oktyabrında Filippinmin Xarici İşlər Naziri Alberto rosario Hanoyda səfərdə olmuşdur. 2015-ci ilin noyabrında isə Vyetnam Sosialist Respublikasının Prezidenti Çıonq Tan Şanq Filippinə rəsmi dövlət səfəri etmişdir. 17 noyabr 2015-ci ildə hər iki ölkəınin liderləri ölkələri arasında trateji əməkdaşlıq haqqında bəyanat vermişlər. Vyetnam ABŞ və yaponiyadan sonra Filippinin üçüncü strateji ortağıdır. 2016-cı ilin sentyabrında Filippin Prezidenti Rodriqo Duterte vyetnamı rəsmi dövlət səfəri ilə ziyarət etmişdir. Rodriqo Dutertenin hakimiyyəti dövründə ABŞ ilə münasibətlərdəki dəıyişiklik və Çin Xalq Respublikasının Cənubi Çin dənizindəki mübahisəli adalara qoşun yerləşdirməsi bu iki ölkəni bir-biribnə daha da yaxınlaşdırmışdır.
İqtisadi əlaqələr
Vyetnamın Filippinə əsas ixracatı: düyü, kofe, ani əriştə və yerfındığı. 2014-cü ildə Vyetnam Filippin iqtisadiyyatına 294 mln ABŞ dolları yatırıəm qoymuşdur. 29 iyul 2014-cü ildə Vyetnam-Filippin dostluq assosaiyası təşkil olunur. Bunda məqsəd iki ölkə arasında ticarət əlaqələrinin inkişaf etdiriməsi olur. 2016-cı ilə Vyetnam və Filippin arasında iki tərəfli ticarət əlaqələrinin həcmi 3 mlrd dollar olmuşdur. 2010-cu ildə Vyetnamda 3500 filippinli yaşayırdı. 2016-cı ildə bu rəqəm 5000 nəfərə qədər artmışdır.
Harri Potter və Azkaban Məhbusu (film musiqisi)
“Harry Potter and the Prisoner of Azkaban: Original Motion Picture Soundtrack” - 25 may 2004-cü ildə satışa çıxarılmış albom. Film musiqisinin müəllifi Con Vilyamsdır. Film musiqisinə iki əsas mövzu daxildir: "Window to the Past" və "Double Trouble", digər musiqilər isə digər filmlərdə də istifadə olunmuşdur. Digər iki məşhur mövzu isə zaman çevirici və Sirius Blekin Harrini izləməsini təsvir etmək üçün istifadə olunmuş musiqilərdir. Film musiqisi “Abbey Road Studios”, Londonda yazılmışdır. “Billboard 200” hit-paradında 68-ci yerdə debüt edən albom “Top Soundtracks Chart”da üçüncü yerə yüksəlmişdir.
Albom “Ən Yaxşı Orijinal Film Musiqisi” nominasiyasında Oskar mükafatına, “Vizual Mediada Ən Yaxşı Musiqi” nominasiyasında Qremmi mükafatına və “İlin Ən Yaxşı Orijinal Film Musiqisi” nominasiyasında Dünya Film Musiqisi Mükafatına namizəd göstərilmişdir.
Forward to Time Past
Bu mövzu Hermiona və Harrinin keçmişə qayıtmaq üçün zaman çeviricidən istifadə etməsi zamanı istifadə olunur. Musiqi boyu eşidilən saat tıqqıltısı vaxtın keçməsini xatırladır. Musiqidə dörd əsas not üzərində qurulan motiv təkrarlanır, daha sonra səslənən taxta nəfəsli alətlər hərəkət hissi yaradır.
The Dementors Converge
Bu musiqi Harrinin Sirius Bleki Dementorlardan qorumağa çalışması səhnəsində istifadə olunur. Bu mövzu simlilərin həzin ifası ilə başlayır, lakin, musiqi inkişaf etdikcə Vilyams pikkoloları işə salır və uzun notlar təzyiq hissi yaradır. Kuliminasiya məqamında litavrların ritmini xorun səsi müşayət edir və bu ifa musiqinin tempini zəiflədərək arfaların ifasına keçir. Simlilər musiqini başqa istiqamətə yönəldir və burada Con Vilyamsın “Patronus Light” mövzusundan istifadə olunur.
Finale
Bu mövzu daha çox “Harri Potter və Alov Qədəhi” filminin treyler musiqisi kimi məşhurlaşmışdır.
Tənqidçilərin mövqeyi
Albom film musiqisi tənqidçiləri tərəfindən əsasən yaxşı qarşılanmışdır. "MovieCues"-dan Arçi Vott albomu qiymətləndirərək qeyd edir ki, "2004-cü ilin ən yaxşı film musiqisi albomlarından biridir və Con Vilyams pərəstişkarları onun istənilən filmə yazdığı musiqini dinləməyə şad olurlar."
Lankasterli Yelizaveta
Lankasterli Elizabet (Elizabeth of Lancaster) (d. 21 fevral 1363 - ö. 24 noyabr 1426) — İngiltərə kralı III Eduard ın oğlu Gentli Con və Lankasterli Blanş ın qızı. O, 1378-ci ildə Bant ordeni ilə mükafatlandırıldı.
Uşaqlıq illəri
Elizabet 21 fevral 1363-cü ildə Lankaster hersoqu Gentli Con və Lankasterli Blanş ın ikinci qızı olaraq Burford qalasında dünyaya gəldi. Uşaqlıq illəri bacısı Filipa və qardaşı Henri ylə birlikdə ailəsinə aid müxtəlif mülklərdə keçən Elizabetin anası 1368-ci ildə vəfat etdi. Atası Gentli Con 1371-ci ildə Kastilya kralı Pyotr un qızı Konstansa ilə evləndi ancaq o da, 1394-cü ildə vəfat etdi. İkinci xanımının ardından Gentli Con keçmiş məşuqəsi və qızlarının dayəsi olan Ketrin Svinford la rəsmi nikah bağladı. Elizabet, digər bacı və qardaşları ilə birlikdə ögey analarının himayəsinə girdi və Ketrin Svinford un səyləriylə mükəmməl təhsil aldı.